Jojo Anand

Jojo Anand edo Anand Jojo (Minjiutgarha-Kutungia, 1959ko maiatzaren 17a) indiar elizgizon katolikoa da, 2012tik aurrera Hazaribageko apezpikua dena.

 Bizitza 
Jojo Anandek lehenik Ranchiko apaizgaitegi txikian ikasi zuen eta ondoren Ranchin, Mangaloren eta Jabalpurren. 1992ko apirilaren 24an apaiztu zen, Ranchiko artxidiozesian inkardinatuta geratuz. Simdegako elizbarrutia 1993ko maiatzaren 28an sortu zenean, bertara joan zen.

Hainbat postutan aritu ondoren, Erromako Salestar Unibertsitatean ikasi zuen 2001etik 2005era, katekesian lizentzia lortuz. 2005etik 2007ra, Simdegako elizbarrutiko bikario jeneral gisa aritu zen. Ondoren, ebanjelizazioaz eta erlijio-formazioaz arduratu zen, baita elizbarrutiko apaizgaien prestakuntzaz ere.

2012ko irailaren 8an, Benedikto XVI.a aita santuak Hazaribageko apezpiku izendatu zuen. Urte bereko abenduaren 8an apezpiku-ordenazioa jaso zuen Hazaribageko San Frantzisko Xabierkoaren eskolaren aurrean, Telesphore Toppo kardinalaren eskutik, kontsakratzailekideak Charles Soreng eta William D’Souza izanik. Feed my sheep leloa hautatu zuen.

2016ko uztailaren 7tik 2021eko abenduaren 8ra arte Daltonganjeko elizbarrutiko administratzaile apostolikoa izan zen.

 Ondorengotza apostolikoa 

 Erreferentziak 

 Kanpo estekak 

Kategoria:Indiako apezpikuak
Kategoria:Indiako katolikoak
Kategoria:Benedikto XVI.ak izendatutako apezpikuak
Kategoria:XX. mendeko indiarrak
Kategoria:XXI. mendeko indiarrak